Henri Reboul

Henri REBOUL, plennome Henri Paul Irénée REBOUL (n. la 21-an de julio 1763 en Pézenas, Hérault - m. samloke la 17-an de februaro 1839) estis franca kemiisto, geologo, verkisto kaj politikisto.

 Biografio 
Post studoj ĉe la oratorianoj de Liono, li studis juron en Tuluzo kaj ankaŭ okupiĝis pri kemio. Membro de la Akademio de Sciencoj de Tuluzo ekde 1784, li translokiĝis al Parizo en 1785 kaj loĝis ĉe Antoine Lavoisier. En 1790, li estis administranto de la departemento Hérault, kaj fariĝis deputito de 1791 ĝis 1792. Li estis raportanto pri la teksto por la kreado de nacia muzeo.

Suspektata dum la Teroro, li rifuĝis al Barcelono kaj Ĝenovo. Li sekve estis nomumita administranto de Lombardio fare de Napoléon Bonaparte, poste ĝenerala agento pri financoj en Romo, kie li kolektis artaĵojn.

Poste, li fariĝis membro de la Geologia Societo de Francio, kunlaborante al la redaktado de la Annales des sciences naturelles kaj de la societaj bultenoj. Li entreprenis vastan mineralogian kaj plantologian studon de la masivo de la Pireneoj.

 Verkoj 
 Le dernier des Trencavels : mémoires d'un troubadour du treizième siècle — traduits de la langue romane avec des notes historiques et critiques, en 4 tomes. (1834-1835).

Kategorio:Francaj geologoj
Kategorio:Francaj kemiistoj
Kategorio:Francaj politikistoj
Kategorio:Deputitoj de Hérault